«Bibliotekaren», laget omkring 1566.
«Vertumnus», et portrett av Rudolf II.
**Giuseppe Arcimboldo** (også stavet **Arcimboldi**; født 1527 i Milano, Italia, død 11. juli 1593 samme sted) var en italiensk arkitekt, ingeniør og maler som er mest kjent for å ha malt fantasifulle «portretter» bygd opp av objekter som frukt, grønnsaker, blomster, fisk og bøker. Han malte gjenstandene arrangert som stillebener slik at de formet hoder som i et fikserbilde. Delene er symbolske for helheten. *«Il Bibliotecario»* er eksempelvis bygget opp av bøker, og *«Flora»* av blomster. På denne måten har han bygget opp serien *Årstidene* og serien *Elementene*. Arcimboldo var et renessansemenneske som like gjerne egnet seg til skulptur, vitenskap, arkitektur og klesformgiving, som til maleri. I 1562 ble han hoffportrettøren til den tysk-romerske keiseren Maximilian II og senere også til hans sønn Rudolf II.

Biografi
--------

Arcimboldo ble født i Milano, som sønn av en maler som jobbet ved Duomo di Milano. Han er kjent som formgiver av serien *Historier av Katarina av Alexandria*, glassmaleriene i Duomo. I 1556 arbeidet han med Giuseppe Meda i utførelsen av freskene i Monza-katedralen.

I 1562 ble han hoffportrettisten til Maximilian II i Habsburghoffet i Wien, og senere, til sønnen Rudolf II ved hoffet i Praha. Begge skal ha likt Arcimboldos usedvanlige portretter.

Han var også hoffdekoratør, kostymedesigner og kunstekspert. Hans stil, tidlig pre-surrealistisk portrettskildring, ble mye kopiert av hans samtidige, noe som gjorde det vanskelig til tider å skjelne hans verk fra etterlignere. Arcimboldos verk har blitt alt annet enn glemt.

Mange av hans verker ble stjålet fra Rudolf IIs samlinger av svenske plyndrere i Praha i 1648 under tredveårskrigen, etter en ordre fra Christina av Sverige.

Hans verk finnes i Wiens *Kunsthistorisches Museum* og *Habsburg Schloss Ambras* i Innsbruck, *Louvre* i Paris, så vel som tallrike muséer i Sverige. I Italia finnes flere av hans verker i Cremona, Brescia og *Uffizi* i Firenze. *Wadsworth Atheneum* i Hartford, Connecticut, *Denver Art Museum* i Denver, Colorado og *Candie Museum* i Guernsey innehar også deler av hans arbeider.

Galleri
-------

* «Vinter», 1573, Kunsthistorisches Museum, Wien«Vinter», 1573, *Kunsthistorisches Museum*, Wien
* «Vår», 1573, Musée du Louvre, Paris«Vår», 1573, *Musée du Louvre*, Paris
* «Sommer», 1573, olje på lerret, Musée du Louvre, Paris«Sommer», 1573, olje på lerret, *Musée du Louvre*, Paris
* «Høst», 1573, olje på lerret, Musée du Louvre, Paris«Høst», 1573, olje på lerret, *Musée du Louvre*, Paris

Referanser
----------

1. ↑   Autorités BnF, data.bnf.fr, besøkt 10. oktober 2015[Hentet fra Wikidata]
2. ↑   Gemeinsame Normdatei, besøkt 10. desember 2014[Hentet fra Wikidata]
3. 1 2 3   data.bnf.fr[Hentet fra Wikidata]
4. 1 2   www.getty.edu[Hentet fra Wikidata]
5. ↑   Gemeinsame Normdatei, besøkt 9. april 2014[Hentet fra Wikidata]
6. ↑   Autorités BnF, data.bnf.fr, besøkt 10. oktober 2015[Hentet fra Wikidata]
7. ↑   Arcimboldo [Arcimboldi], Giuseppe, oppført som Giuseppe Arcimboldo [Arcimboldi][Hentet fra Wikidata]
8. ↑   Gemeinsame Normdatei, besøkt 30. desember 2014[Hentet fra Wikidata]

Eksterne lenker
---------------

* (en) Giuseppe Arcimboldo – kategori av bilder, video eller lyd på Commons Rediger på Wikidata

* (en) Giuseppe Arcimboldo – galleri av bilder, video eller lyd på Commons Rediger på Wikidata

  

Portal: Kunst

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Kunstindeks Danmark **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NDL **·** NKC **·** ICCU **·** BNE **·** KulturNav **·** MusicBrainz
 |